രാജ്യത്ത് തൊഴിലില്ലായ്മ രൂക്ഷമാകുന്നു: മോദി സര്ക്കാര് സമ്ബദ് വ്യവസ്ഥയെ തകര്ത്തെന്ന് രാഹുല്ഗാന്ധി ന്യൂഡല്ഹി: പ്രധാനമന്ത്രി നരേന്ദ്ര മോദിക്കെതിരെ രൂക്ഷ വിമര്ശനവുമായി കോണ്ഗ്രസ് നേതാവ് രാഹുല് ഗാന്ധി. രാജ്യത്ത് തൊഴിലില്ലായ്മ രൂക്ഷമാകുകയാണെന്നും മോദി സര്ക്കാര് സമ്ബദ് വ്യവസ്ഥയെ തകര്ത്തെന്നും അദ്ദേഹം കുറ്റപ്പെടുത്തി. എഴുപത് വര്ഷം കൊണ്ട് രാജ്യം ഉണ്ടാക്കിയ സമ്ബത്ത് നരേന്ദ്ര മോദി വില്ക്കുകയാണെന്നും അദ്ദേഹം ആരോപിച്ചു. പാവപ്പെട്ടവര്ക്ക് പ്രയോജനപ്പെടേണ്ട രാജ്യത്തെ എല്ലാ ആസ്തിയും ചില വ്യവസായ സുഹൃത്തുക്കള്ക്ക് നല്കുകയാണ്. ഇത് വലിയ ദുരന്തമാണെന്ന് അദ്ദേഹം വിമര്ശിച്ചു. ഡല്ഹിയില് നടത്തിയ വാര്ത്താ സമ്മേളനത്തിലായിരുന്നു അദ്ദേഹത്തിന്റെ പ്രതികരണം. ബിജെപിയും മോദിയും പറഞ്ഞത് 70 വര്ഷം രാജ്യത്ത് ഒന്നും നടന്നില്ല എന്നാണ്. എന്നാല് 70 വര്ഷത്തെ സമ്ബത്താണ് മോദി സര്ക്കാര് ഇപ്പോള് വില്ക്കുന്നത്. മോദി സര്ക്കാര് സമ്ബദ് മേഖലയെ തകര്ത്തുവെന്നും എന്താണ് ചെയ്യേണ്ടതെന്ന് സര്ക്കാരിന് അറിയില്ലെന്നും അദ്ദേഹം പറഞ്ഞു. റെയില്, റോഡ്, വൈദ്യുതി മേഖലകളില് നിന്ന് സ്വകാര്യ പങ്കാളിത്തോടെ ആറ് ലക്ഷം കോടി രൂപയുടെ വരുമാനം കണ്ടെത്തുന്നതിനുള്ള പദ്ധതി കഴിഞ്ഞ ദിവസം ധനമന്ത്രി നിര്മ്മലാ സീതാരാമന് പ്രഖ്യാപിച്ചിരുന്നു. ഇതിന് പിന്നാലെയാണ് രാഹുല് ഗാന്ധിയുടെ പരാമര്ശം.